जल्लीकट्टूचा बैल पाळण्यासाठी तिनं लग्न नाही केलं!\nसेल्वरानी कनगारासू आपल्या रामू बैलासोबत

पण गावात त्यांची ओळख आहे त्यांच्या बैलासाठी. तामिळनाडूच्या प्रसिद्ध जल्लीकट्टू स्पर्धेत सहभागी होणाऱ्या या बैलाच्या संगोपनासाठी त्यांनी लग्न न करण्याचा निर्णय घेतला आहे.

लहान वयातच सेल्वरानी यांनी वडील आणि आजोबांनी जोपासलेली कुटुंबाची परंपरा पुढं न्यायचा निर्णय घेतला होता. ती परंपरा म्हणजे, जल्लीकट्टूसाठी बैल पाळण्याची.

जल्लीकट्टू म्हणजे एका मोकाट बैलावर ताबा मिळवण्याचा एक पारंपरिक खेळ. पोंगल सणाच्या काळात तामिळनाडूमध्ये रंगणाऱ्या या स्पर्धेत मोठ्या संख्येनं तरुण सहभागी होतात.

प्राणी अत्याचाराच्या पार्श्वभूमीवर सर्वौच्च न्यायालयाने बंदी घातल्यानं दोन वर्षं ही स्पर्धा होऊ शकली नाही. मात्र तामिळनाडूत झालेल्या आंदोलनानंतर राज्य सरकारनं बंदीस बाजूला सारत जानेवारी 2017 मध्ये जल्लीकट्टूच्या आयोजनाला हिरवा कंदील दिला.

सेल्वरानी या दररोज रामूची वैयक्तिक काळजी घेतात.

भावांची जबाबदारीबहिणीनं स्वीकारली

वडील कनगरासू आणि आजोबा मुत्थुस्वामी यांनी जल्लीकट्टूसाठीचे बैल पाळले, त्यांना लहान मुलासारखं वाढवलं, असं सेल्वरानी सांगतात.

"जेव्हा तिसऱ्या पिढीकडे बैल पाळण्याची जबाबदारी आली तेव्हा माझ्या दोन भावांकडं तेवढा वेळ नव्हता. कुटुंबात बैलांचे मालक हे पुरुषच असतात. पण त्यांचं चारापाणी, गोठ्याची साफसफाई करण्याचं काम महिलाच करतात. माझ्या भावांना आणि त्यांच्या कुटुंबाला हे सर्व शक्य नव्हतं. तेव्हा मी त्यांना सांगितलं की, याची जबाबदारी मी घेते."

रामू हा या परिसरात जल्लीकट्टूचा स्टार खेळाडू आहे.

त्या रामू नावाच्या बैलाची काळजी घेतात. 18 वर्षांचा रामू या परिसरातला जल्लीकट्टूचा स्टार खेळाडू आहे. आतापर्यंत सात पैकी पाच जल्लीकट्टू स्पर्धांमध्ये रामू जिंकला आहे. आणि त्याला मिळाल रामूने जिंकलेल्या पुरस्कारांमध्ये घरात वापरायचं साहित्य, सिल्क साडी आणि सोन्याचं नाणं यांचा समावेश आहे.

त्या म्हणतात, "रामू माझ्यासाठी माझ्या मुलासारखाच आहे. त्याने माझ्यासाठी अनेक पुरस्कार जिंकले आहेत. पण त्याहीपेक्षा सर्वांत महत्त्वाचं म्हणजे गावात त्याने माझ्या कुटुंबाला सन्मान मिळवून दिला आहे."

हा धष्टपुष्ट, जाडजूड शरिराचा बैल जेव्हा मैदानात उतरतो तेव्हा एक रागीट जनावरं असतो. पण तसा तो फार प्रेमळ आहे, हे सांगायला त्या विसरत नाही.

जल्लीकट्टू काय आहे?

टोकन रकमेवर आणला बैल

गेल्या काही वर्षांमध्ये या...\n\ntl;dr:
तामिळनाडूच्या मदुराई जिल्ह्यातल्या मेलूर गावात राहतात सेल्वरानी कनगारासू. 48 वर्षांच्या सेल्वरानी इतरांच्या शेतात मजुरी करतात.